Udenrikspolitisk blev båndene til Japan styrkede ved gensidige statsbesøg af Chun til Japan og den japanske statsminister [[Nakasone Yasuhiro]] til Sydkorea. USAs præsident [[Ronald Reagan]] kom også på besøg, mens forholdet mellem Sovjetunionen og Folkerepublikken Kina blev bedre.<ref>[http://countrystudies.us/south-korea/27.htm Foreign Policy]</ref> Forholdet til Nordkorea blev meget anstrengt efter [[attentatet i Rangoon i 1983]], som dræbte 17 sydkoreanske tjenestemænd, som deltog i en mindeceremoni for [[Aung San]]. Nordkorea blev beskyldt for at stå bag attentatet, som antagelig var ment rettet mod den sydkoreanske præsident selv. Imidlertid havde Nordkorea allerede i 1980 tilsluttet sig princippet om, at en koreansk genforening kunne ske efter princippet "en nation, to systemer". Dette blev mødt af et forslag fra Sydkorea om at få i stand et møde for at forberede en fælles forfatning og en fælles regering gennem et valg. Det menneskelige spørgsmål knyttet til familier, som blev splittede efter Koreakrigen, blev håndteret først. I september 1985 fik familier fra begge sider lov til at besøge slægtninge i både [[Seoul]] og [[Pyongyang]] i det, som da blev anset som en historisk hændelse.<ref name="5th lhh"/><ref name="5th rep"/>
Historie